hbs_lat hbs_lat hu hu hu hu hu hu it hu hu hu hu hu hu hu hbs_lat hu hu hu ru hu es hu hu hu hu hu fr hu hu hu it hu hu hu hu hu hu hu hu hu hu hu hu hu hu hu hu hu hu hu en en en en en en en en en en en en fr en fr en de fr de de fr fr fr oc fr fr oc oc fr la de fr hu hu hu hu hu hu hu hu hu cs hbs_lat en hu hu hu hu hu hu hu hu hu hu en cs de hu en hu en hu hu en cs eo hbs_lat it hu jv en hbs_lat en id sv hbs_lat hbs_lat de en pt sl hbs_lat sv it br nl sl it en it lv cs cs en tr it en en hu en hu hu en hbs_lat hbs_lat de lt cs id hy en id ceb de cs es en hbs_lat hbs_lat en cs hbs_lat en hbs_lat en en en hbs_lat hbs_lat hbs_lat hbs_lat hbs_lat fi eo sl nb nb sl hbs_lat hbs_lat lt hbs_lat en hbs_lat it en fr it sk sl sl en sl en en en sl cs eo hbs_lat hbs_lat sl pl hbs_lat hbs_lat hbs_lat hu pl en sl hbs_lat lt hbs_lat hbs_lat hbs_lat de it lv sl it hbs_lat hbs_lat hbs_lat sl hbs_lat hbs_lat hbs_lat hu jv en hbs_lat fr hbs_lat sl en lt pl en hbs_lat fa en it fi de en fr fi sv hbs_lat hbs_lat en en lt nl sl es ceb hbs_lat en hbs_lat hbs_lat de hbs_lat pl hbs_lat hbs_lat de sl sl en hbs_lat id sv hbs_lat fr hbs_lat hbs_lat en it de et en en fr cs gl pt en hbs_lat hbs_lat en hbs_lat sv sl hbs_lat hbs_lat hu hbs_lat en sl hbs_lat pl en en sl hbs_lat hbs_lat sv pt fr pl sv hbs_lat es eo it br nl sl pt pl en hbs_lat cs sl en it hbs_lat en en es en en en cs hbs_lat es hbs_lat en hbs_lat sl hbs_lat hbs_lat sl en hbs_lat it hbs_lat fr en lv ur hbs_lat it cs hbs_lat hbs_lat en sl hbs_lat cs en tr it sl en en en hu hu hu sk hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hbs_lat es fr hbs_lat pl hbs_lat sl hbs_lat fy hu hu hu hu hu hu hu hu hu hu
Ostrovica (Lišane Ostrovičke) – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2020. február 24.
Ugrás a navigációhoz Ugrás a kereséshez
Hasonló cikkcímek és megnevezések: Ostrovica (egyértelműsítő lap).
A Wikimédia Commons tartalmaz Ostrovica témájú médiaállományokat.
Ostrovica falu Horvátországban Zára megyében. Közigazgatásilag Lišane Ostrovičke községhez tartozik.
Zárától légvonalban 48, közúton 58 km-re délkeletre, községközpontjától légvonalban 3, közúton 7 km-re délkeletre, Dalmácia északi részén, Ravni kotari tájegység keleti szélén, a Benkovac-Skradin főút és a Zára-Knin vasútvonal mentén fekszik.
A falu a középkorban a felette magasodó, az először 1198-ban említett Osztrovica várának uradalmához tartozott. Osztrovica a Bribiri grófok egyik vára volt, amelyet 1347-ben I. Lajos magyar király Zrin várával cserélt el.[1] Osztrovica ezután királyi vár volt, a Bribiri grófok pedig új birtokuk neve után felvették a Zrínyi nevet és a későbbiekben a történelmi Magyarország egyik legjelentősebb családja lettek. A 14. század végén és a 15. század elején Osztrovica a közeli Skradinnal együtt a bosnyák Hrvatin nemzetségből származó Hervoja testvérének Vuk Vukčić Hrvatinićnek a birtoka volt. Vuk a bátyjával együtt 1390-ben Nápolyi László magyar ellenkirály horvátországi és dalmáciai bánja lett. Halála után birtokait felesége Anka és lányai Katarina és Jelena örökölték. Katarina 1405-ben a bosnyák főúr Sandalj Hranić felesége lett és hozományként magával vitte Oszrtrovica várát is, melynek birtokában 1407-ben Nápolyi László megerősítette. Birtokosai 1411-ben ötezer aranydukátért eladták a Velencei Köztársaságnak. A várat Klissza után a legerősebb várként tartották számon Dalmáciában. Jelentősége különösen azután nőtt meg, hogy 1522-ben Knin elesett. 1523-ban Osztrovicát is ostrom alá vette a török. A várat Karlovics János horvát bán védte, míg az ostromlók vezére Gázi Huszrev boszniai szandzsákbég volt. A Zára legfőbb védőbástyájának tartott vár eleste után egészen Vránáig nem maradt komolyabb erősség a török megállítására. A vár a 17. században a velencei-török háborúkban teljesen megsemmisült. A vár pusztulásával a falu is egyre veszített jelentőségéből, 1735-től a lišanei plébániához csatolták.[2] 1797-ig a Velencei Köztársaság része volt. Miután a francia seregek felszámolták a Velencei Köztársaságot a campo formiói béke értelmében osztrák csapatok szállták meg. 1806-ban a pozsonyi béke alapján a Francia Császárság Illír Tartományának része lett. 1815-ben a bécsi kongresszus újra Ausztriának adta, amely a Dalmát Királyság részeként Zárából igazgatta 1918-ig. A településnek 1857-ben 145, 1910-ben 184 lakosa volt. Az első világháború után előbb a Szerb-Horvát-Szlovén Királyság, majd Jugoszlávia része lett. A második világháború idején 1941-ben a szomszédos településekkel együtt Olaszország fennhatósága alá került. Az 1943. szeptemberi olasz kapituláció, majd a német megszállás után újra Jugoszlávia része lett. 1991-ben lakosságának 91 százaléka szerb, 8 százaléka horvát nemzetiségű volt. 1991 szeptemberében a település szerb igazgatás alá került és a Krajinai Szerb Köztársaság része lett. 1995 augusztusában a Vihar hadművelet során foglalta vissza a horvát hadsereg. Szerb lakossága elmenekült. A falunak 2011-ben 86 lakosa volt, akik főként mezőgazdasággal és állattartással foglalkoztak.
Osztrovica várának romja a falutól északra emelkedő „Gradina” nevű várhegyen található. A várat valószínűleg a Zrínyiek ősei a Bribiri grófok építették a 12. század végén. 1347-ben Nagy Lajos király Zrin várával cserélte el, attól fogva királyi vár volt. 1523-ban a török ostrommal foglalta el. A 17. században a velencei–török háborúkban teljesen megsemmisült. A várba ma közvetlen út nem vezet, így azt csak hegymászással lehet megközelíteni. A vár a maradványok alapján ovális alaprajzú lehetett és valószínűleg három részből állt. A nyugati részen volt az alsóvár, ahol egy ciszterna is található. A vár középső része a központi sziklatömb keleti oldalán volt. Ebből mára egy négyszög alaprajzú sziklába vágott helyiség alapjai, valamint egy árok nyoma figyelhető meg. A vár kapuja északon lehetett, ennek sziklába vágott nyomai ma is láthatók. Más falmaradványnak ma már nyomát sem látni.
Ostrovica falu és a vár délről
Ostrovica falu és a vár délkeletről
↑ Tz-benkovac.hr:Lišane Ostrovičke Archiválva 2015. május 30-i dátummal a Wayback Machine-ben(horvátul)
↑ - Republika Hrvatska - Državni zavod za statistiku: Naselja i stanovništvo Republike Hrvatske 1857-2001
Lišane Ostrovičke község hivatalos oldala (horvátul)
Benkovac turisztikai egyesületének honlapja (horvátul)
A šibeniki püspökség honlapja (horvátul)
A split ferences rendtartomány honlapja (horvátul)
Ostrovica vára képes ismertető (magyarul)
A Wikimédia Commons tartalmaz Ostrovica (Lišane Ostrovičke) témájú médiaállományokat.
Sveti Filip i Jakov
Sveti Filip i Jakov
Sveti Petar na Moru
A lap eredeti címe: „https://hu.wikipedia.org/w/index.php?title=Ostrovica_(Lišane_Ostrovičke)&oldid=22301202”
Hivatkozás erre a változatra
Hogyan hivatkozz erre a lapra?
A lap utolsó módosítása: 2020. február 24., 11:16
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.